En ersti Version uf Russisch isch 1903 im Russische Kaiserriich erschiine. Noch em Erste Wältchrieg isch dr Text immer mee internazional verbräitet worde, au wenn er in dr Londoner Times scho 1921 as Felschig entlarvt worde isch. Bekannt worde iscg bsundrigs d Usgoob us de 1920er Joor vom Henry Ford in de Veräinigte Staate und die dütschi Usgoob vom Gottfried zur Beek und vom Theodor Fritsch. Vo 1933 bis 1935 isch z Bärn im ene öffentlige Brozäss bewiise worde, as d Brotokoll e Felschig si, glaube no hüte Antisemite und Aahänger vo Verschwöörigstheorie in dr ganze Wält, bsundrigs in islamische Länder und in Russland, ass d Brotokoll authentisch sige.